CELEX: 32015R0827
Language: hr
Date: 2015-05-28 00:00:00
Title: Uredba Vijeća (EU) 2015/827 od 28. svibnja 2015. o izmjeni Uredbe (EU) br. 36/2012 o mjerama ograničavanja s obzirom na stanje u Siriji

29.5.2015   
            
            
               HR
            
            
               Službeni list Europske unije
            
            
               L 132/1
            
         UREDBA VIJEĆA (EU) 2015/827
   od 28. svibnja 2015.
   o izmjeni Uredbe (EU) br. 36/2012 o mjerama ograničavanja s obzirom na stanje u Siriji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije (1),
   uzimajući u obzir zajednički prijedlog visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 36/2012 (2) provode se mjere predviđene Odlukom 2013/255/ZVSP, uključujući zabranu trgovine kulturnim dobrima i drugim predmetima koji su izneseni iz Sirije od 9. svibnja 2011.
            
         
               (2)
            
            
               Vijeće sigurnosti Ujedinjenih naroda donijelo je 12. veljače 2015. Rezoluciju RVSUN 2199 (2015), čijim se stavkom 17. zabranjuje trgovina sirijskim kulturnim dobrima i drugim predmetima nezakonito iznesenima iz Sirije od 15. ožujka 2011. Vijeće je 28. svibnja 2015. donijelo Odluku (ZVSP) 2015/837 (3) o izmjeni Odluke 2013/255/ZVSP radi usklađivanja Odluke 2013/255/ZVSP s RVSUN-om 2199 (2015), primjenom te Odluke na predmete koji su nezakonito izneseni iz Sirije od 15. ožujka 2011.
            
         
               (3)
            
            
               Ova mjera obuhvaćena je područjem primjene Ugovora o funkcioniranju Europske unije i stoga je za njezinu provedbu potrebna regulatorna mjera na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
         
               (4)
            
            
               Uredbu (EU) br. 36/2012 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   U članku 11.c stavku 2. Uredbe (EU) br. 36/2012 točka (a) zamjenjuje se sljedećim:
   
      
                  „(a)
               
               
                  predmeti su izvezeni iz Sirije prije 15. ožujka 2011.; ili”
               
            
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2015.
      
         
            Za Vijeće
         
         
            Predsjednik
         
         E. RINKĒVIČS
      
   
   
      (1)  SL L 147, 1.6.2013., str. 14.
   
   
      (2)  Uredba Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji i o stavljanju izvan snage Uredbe (EU) br. 442/2011 (SL L 16, 19.1.2012., str. 1.).
   
      (3)  Odluka Vijeća (ZVSP) 2015/837 od 28. svibnja 2015. o izmjeni Odluke 2013/255/ZVSP o mjerama ograničavanja protiv Sirije (vidjeti str. 82. ovog Službenog lista).